En 24-årig kvindelig bilist pådrog sig natten mellem tirsdag og onsdag svære skader på begge ben efter et frontalt sammenstød med en modkørende bil ved Aars. Det oplyser Nordjyllands Politi på Twitter. Torben Larsen, der er vagtchef hos Nordjyllands Politi, fortæller, at politiet endnu ikke ved, hvorfor ulykken skete. Der venter en afhøring af den 24-årige kvindelige bilist, der kørte over i den modsatte vejbane og ramte ind i en 41-årig mandlig bilist. Han er lettere tilskadekommen. Der er ingen mistanke om spirituskørsel.

Referat:
Der var i nat et trafikuheld nær Aars, hvor en kvinde har pådraget sig svære skader.